OpenLLM-France/wikimedia huggingface dataset:
# Semih Şentürk

Semih Şentürk (Esmirna, 29 d'abril de 1983) és un ex futbolista professional turc que ha jugat com a davanter al Fenerbahçe SK i a la selecció turca.

## Biografia

Semih va començar a jugar a les categories inferiors del Fenerbahçe SK d'Istanbul on aviat va començar a despuntar, pujant al primer equip als setze anys.
A la temporada 2001-02 va jugar cedit al İzmirspor d'Esmirna, la seva localitat natal, que aleshores jugava a la segona divisió turca. Al Fenerbahçe SK ha aconseguit ser segon capità, guanyant quatre lligues i una supercopa, aconseguint ser titular a la davantera de l'equip groc-i-negre.
Durant la temporada 2007-08 va aconseguir ser el màxim golejador de la lliga, amb disset gols.

## Palmarès
### Campionats nacionals

| Títol | Club | País | Any |
| Lliga turca de futbol | Fenerbahçe SK | Turquia | 2001 |
| Lliga turca de futbol | Fenerbahçe SK | Turquia | 2004 |
| Lliga turca de futbol | Fenerbahçe SK | Turquia | 2005 |
| Lliga turca de futbol | Fenerbahçe SK | Turquia | 2006 |
| Supercopa turca | Fenerbahçe SK | Turquia | 2007 |
| Supercopa turca | Fenerbahçe SK | Turquia | 2009 |

### Distincions individuals

| Distinció | Any |
| Màxim golejador de la Superlliga turca 2007-08 | 2007-08 |

## Referències

* 1 2 Biography at TFF Official Site
* ↑ Semih Şentürk, Fitxa a Soccerway

## Enllaços externs

* Perfil al web del Fenerbahçe (turc)
* Estadístiques a transfermarkt.de Arxivat 2008-04-19 a Wayback Machine. (alemany)
# Espuri Furi Medul·lí

Espuri Furi Medul·lí és el nom dels següents personatges:
* Espuri Furi Medul·lí Fus, cònsol el 464 aC
* Espuri Furi Medul·lí (tribu 400 aC), tribú amb potestat consular
* Espuri Furi Medul·lí (tribú 378 aC) tribú amb potestat consular.
# Gorges de la Fou (Porta)

Les Gorges de la Fou (tautologia) o millor la Fou és un congost del Riu de Querol a cavall dels termes comunals de Porta i de Portè, tots dos de la comarca de l'Alta Cerdanya, a la Catalunya del Nord.
Estan situades al nord-est del terme de Porta, i a l'extrem meridional del de Portè, en un lloc on el primer dels dos termes ocupa la riba esquerra del Riu de Querol i el segon, la dreta.

## Referències

* ↑ Les Gorges de la Fou en els ortofotomapes de l'IGN
# Molí del Jaume Joan

El Molí del Jaume Joan és una obra d'Argençola (Anoia) inclosa a l'Inventari del Patrimoni Arquitectònic de Catalunya.

## Descripció

Del molí d'Albarells en queden poques restes. Destaca, però, la basa folrada de pedra de forma el·líptica d'uns 40 metres de llargada per uns 10 metres d'ample. Es troba plena de vegetació i es fa difícil veure el cacau. Pel que fa a l'edifici, resten dempeus quatre parets en estat precari i l'interior és ple de runa del pis superior i la coberta. La vegetació ha envaït la construcció. Es veuen restes de l'estructura del desaigua del molí amb arcs de mig punt orientades cap el riu Anoia que és on anava a parar l'aigua sobrant.

## Història

Sembla que la primera menció d'un molí paperer de Catalunya fa referència al molí d'Albarells.
Durant el segle xii aquest molí depengué del castell d'Albarells. Hi ha notícies que el 1343 el molí era propietat del monestir de Montserrat.
Com d'altres molins va passar a convertir-se en molí fariner, tal com ens indica una mola que es conserva a l'interior.

## Referències

* 1 2 3 4 «Molí del Jaume Joan». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 gener 2019].
# Adolfo Fernández Leal

Adolfo Fernández Leal (Caborana, 20 d'abril de 1963) és un exfutbolista asturià, que ocupava la posició de migcampista.

## Trajectòria

Va jugar 80 partits i marcar tres gols a primera divisió entre 1988 i 1991, el primer any a les files de l'Elx CF i la resta amb el CE Castelló.

## Enllaços externs

* «Fitxa del jugador». bdfutbol.com. [Consulta: 27 juliol 2012].
# Cua de ventall dorsi-rogenc

El cua de ventall dorsi-rogenc (Rhipidura rufidorsa) és un ocell de la família dels dicrúrids (Dicruridae).

## Hàbitat i distribució

Habita els boscos de Nova Guinea, Misool i Yapen.

## Referències

* ↑ «Cua de ventall dorsi-rogenc». Cercaterm. TERMCAT, Centre de Terminologia. Rev. 10/10/2023(català)
# Alluaudia humbertii

Alluaudia humbertii és una espècie de plantes amb flors que pertany a la família de les didiereàcies.

## Descripció

Alluaudia humbertii primer creix com un arbust amb brots que s'estenen i més tard com un arbre de 5 a 6 metres d'alçada amb un tronc esvelt i llis i una capçada densament ramificada. Les espines són grises i solitàries i fan de 5 a 10 mil·límetres de llargada. Les fulles, que solen aparèixer per parelles per sota de les espines, són ovades a obovades i apunten amb el costat estret cap amunt, fan de 5 a 16 mm de llargada i de 5 a 10 mm d'amplada.
Les flors apareixen en petites inflorescències cimoses. Les flors masculines tenen un color verdós i fan uns 10 mm de diàmetre i les femenines són blanques fan entre 4 a 6 mm de diàmetre. Els fruits són allargats fan 5 mm de llargada.
El nombre de cromosomes és $2n=48$.

## Distribució

Alluaudia humbertii es distribueix al sud i al sud-oest de Madagascar sobre sòls silicatats de les planes costaneres.

## Taxonomia

La primera descripció d'Alluaudia humbertii va ser duta a terme el 1934 per Pierre Choux (1890-1983) i publicat a Mémoires de l'Académie Malgache 18: 30–32, 60–61, f. F, 10, 14, 25–29, 46–48.
La posició de l'espècie dins del gènere és única a causa dels seus brots nus.

### Etimologia

Alluaudia: gènere que va ser dedicat a l'explorador francès François Alluaud (1861-1949).
humbertii: epítet en honor del botànic francès i coneixedor de la flora de Madagascar Jean-Henri Humbert (1887–1967).

## Referències

* ↑ «Alluaudia humbertii». Tropicos.org. De: IPCN Chromosome Reports. Missouri Botanical Garden. [Consulta: 15 gener 2021].
* ↑ «Alluaudia humbertii». Tropicos.org. Missouri Botanical Garden. [Consulta: 15 gener 2021].
* ↑ Eggli, Urs; Newton, Leonard E. Etymological Dictionary of Succulent Plant Names (en anglès). Springer, 11 de març de 2004. ISBN 3-540-00489-0.

## Bibliografia

* Rowley, Gordon Douglas. Urs Eggli. Sukkulenten-Lexikon Band 2 Zweikeimblättrige Pflanzen (Dicotyledonen) (en alemany). Stuttgart: Ulmer, 2002, p. 100. ISBN 3-8001-3915-4.
# Sarri (Lladurs)

Sarri és una masia situada al poble de Timoneda, al municipi de Lladurs, comarca del Solsonès.
N'existeixen referències en documents de caràcter feudal a partir de l'any 997, el primer, un pergamí de pell on apareix mencionada amb el curiós nom de Villa Sarri. Això es podria atribuir a un origen italià de la família Sarri o també a l'establiment dels Sarri a Lladurs remuntant-se als temps de l'Imperi Romà on els Sarri serien uns patricis que s'hi establirien després de la conquesta visigoda.
Va estar habitada per la família Sarri fins a mitjans del segle xix, quan va emigrar cap a la comarca veïna de la Segarra. Ha tingut influència en els topònims del voltant: camps, devesa i serrat de Sarri. Des de la masia és divisa molt territori: Montserrat, el serrat del Port del Comte i tota la plana.

## Enllaços externs

* Pla d'ordenació urbanística municipal (POUM) de Lladurs: Catalogació d'aquesta masia

## Referències

* ↑ Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95.
Viccionari
# Ertuk Inak

Ertuk Inak fou governant de Khiva el 1741-1743.
A l'estiu del 1741 mentre Nadir Shah estava ocupat al Caucas, grups d'uzbeks, aralians i karakalpaks es van revoltar i van demanar ajut a Nurali, el fill d'Abu l-Khayr Khan dels Kazakhs. Nurali va anar al kanat amb soldats kazakhs i es va apoderar de Khivà matant al kan Tagir Khan. Ertuk i els rebels van proclamar a Nurali com a kan (més tard, el 1748, fou kan dels kazakhs). L'hivern del 1741 al 1742 fou extraordinàriament fred i Nadir no va prendre cap acció, fins i tot potser no es va assabentar de l'enderrocament fins a la primavera del 1742. Llavors hi va enviar un exèrcit; quan Nurali va saber que els perses marxaven cap a Khivà, va abandonar la ciutat i es va retirar a les estepes. Llavors Ertuk va quedar amb tot el poder. Impossibilitat de resistir als perses, es va presentar al comandant del cos expedicionari, Masrullah Mirza, a Merv, mostrant gran penediment i demanant el perdó. Nadir va concedir el perdó en consideració als 500 uzbeks lleials que l'havien ajudat, i va nomenar kan a Abu l-Muhammed Khan, fill d'Ilbars Khan III, que havia buscat la protecció persa quan els rebels i kazakhs van prendre el poder.
Ertuk fou nomenat primer ministre (Inak, per la qual cosa fou conegut com a Ertuk Inak), però el seu germà va haver d'unir-se a l'exèrcit persa, segurament com a ostatge garant de la fidelitat d'Ertuk. Fou assassinat en una revolta d'uzbeks i tonguts turcmans, segurament el 1743, juntament amb el kan.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Segon Gabinet Straujuma

El Segon Gabinet Straujuma (en letó: Straujumas 2. Ministru kabinets) és el govern de la República de Letònia, el segon dirigit pel primer ministre Laimdota Straujuma des del 5 de novembre de 2014, i corresponent a la XII legislatura del Saeima.

## Història i coalició

Liderat pel primer ministre sortint Laimdota Straujuma, aquest govern succeeix el primer Gabinet Straujuma està format i recolzat per una coalició de centre-dreta entre la Unitat, la Unió de Verds i Agricultors (ZZS) i l'Aliança Nacional (AN). Junts tenen 61 escons d'un total de 100 al Saeima.
Està format després de les eleccions parlamentàries del 4 d'octubre 2014 i succeeix el Primer Gabinet Straujuma constituït i sostingut pels mateixos partits així com del Partit de la Reforma (RP), signant d'un acord electoral amb Unitat el 2013. Durant l'elecció amb la majoria parlamentària, encara que lleugerament reduït, va ser clarament triomfador. Com a resultat, es va formar un nou executiu.

## Composició

Llista dels ministeris de Letònia encapçalats per ministres del Segon gabinet Straujuma:
| Ministeri | Nom | Partit i data | Partit i data |
| Primer Ministre | Laimdota Straujuma | Unitat | 5 de novembre de 2014 - present |
| Ministeri de Defensa | Raimonds Vējonis | Unió de Verds i Agricultors | 5 de novembre de 2014 - present |
| Ministeri d'Afers Exteriors | Edgars Rinkēvičs | Unitat | 5 de novembre de 2014 - present |
| Ministeri d'Economia | Dana Reizniece-Ozola | Unió de Verds i Agricultors | 5 de novembre de 2014 - present |
| Ministeri de Finances | Jānis Reirs | Unitat | 5 de novembre de 2014 - present |
| Ministeri d'Interior | Rihards Kozlovskis | Unitat | 5 de novembre de 2014 - present |
| Ministeri d'Educació i Ciència | Mārīte Seile | Independent | 5 de novembre de 2014 - present |
| Ministeri de Cultura | Dace Melbārde | Aliança Nacional | 5 de novembre de 2014 - present |
| Minister de Benestar | Uldis Augulis | Unió de Verds i Agricultors | 5 de novembre de 2014 - present |
| Ministeri per la Protecció del Medi Ambient i el Desenvolupament Regional | Kaspars Gerhards | Aliança Nacional | 5 de novembre de 2014 - present |
| Ministeri de Transport | Anrijs Matīss | Unitat | 5 de novembre de 2014 - present |
| Ministeri de Justícia | Dzintars Rasnačs | Aliança Nacional | 5 de novembre de 2014 - present |
| Ministeri de Salut | Guntis Belēvičs | Unió de Verds i Agricultors | 5 de novembre de 2014 - present |
| Ministeri d'Agricultura | Jānis Dūklavs | Unió de Verds i Agricultors | 5 de novembre de 2014 - present |

## Referències

* ↑ «Protokols Nr.60» (en letó). Latvijas Republikas Ministru Kabineta, 05-11-2014. [Consulta: 30 maig 2015].

## Enllaços externs

* The Cabinet of Ministers of the Republic of Latvia website (anglès)
# Molí del Gil

El Molí del Gil és un antic molí del terme municipal d'Isona i Conca Dellà situat en el poble d'Isona, de l'antic terme del mateix nom.
Està situat a l'esquerra del barranc de la Colomera, a prop i al sud de l'extrem occidental de la vila d'Isona, al sud-oest del Pui de Juli.

## Enllaços externs

* Institut Cartogràfic de Catalunya
# Gracupica

Gracupica és un gènere d'ocells de la família dels estúrnids (Sturnidae).

## Llistat d'espècies

Segons la classificació del Congrés Ornitològic Internacional (versió 12.2, juliol 2022) aquest gènere conté quatre espècies:
* Gracupica nigricollis - estornell collnegre.
* Gracupica contra - estornell blanc-i-negre de Bengala.
* Gracupica floweri.
* Graupica jalla - estornell blanc-i-negre de Java
Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (desembre 2019), consideren que Graupica conté només tres espècies, car no reconeixen G. floweri.

## Referències

* 1 2 «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 673. ISBN 978-84-16728-37-4.
# Cua de ventall negre

El cua de ventall negre (Rhipidura atra) és un ocell de la família dels ripidúrids (Rhipiduridae).

## Hàbitat i distribució

Viu entre la malesa del bosc, matolls i clars a les muntanyes de Nova Guinea.

## Referències

* ↑ «Cua de ventall negre». Cercaterm. TERMCAT, Centre de Terminologia. Rev. 10/10/2023(català)
# Allueva

Allueva és un municipi de la Comarca del Jiloca, província de Terol (Aragó).
En el nucli urbà destaca l'església parroquial, dedicada a l'Assumpció i és del segle xviii i que té uns retaules barrocs dels segles XVII i xviii. Prop del poble es troba el naixement del riu Aguasvivas.

## Demografia

Evolució demogràfica d'Allueva des de 1996 a 2006.
| 1857 | ... | 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 141 | ... | 19 | 14 | 13 | 16 | 16 | 15 | 14 | 13 | 11 | 12 |

## Festa local

25 d'agost, Sant Lluís de França.

## Enllaços externs

* Fòrum de Allueva
# Serrat de Roplans

El Serrat de Roplans és una serra situada al municipi d'Àger a la comarca del Noguera, amb una elevació màxima de 1.164 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Esporte Clube Pinheiros

* No s'ha de confondre amb Esporte Clube Pinheiros (PR).
El Esporte Clube Pinheiros és un club esportiu brasiler de la ciutat de São Paulo.
El club va ser fundat el 7 de setembre de 1899 per immigrants alemanys amb el nom Sport Club Germânia. Durant el curs de la Segona Guerra Mundial, el 1941, canvià el seu nom per Pinheiros.

## Seccions
### Handbol

Ha estat 30 cops campió paulista fins al 2016, i cinc cops campió brasiler, fins al 2015. També ha estat dos cops campió Pan-americà fins al 2017.
En categoria femenina fou campió nacional el 2016.

### Judo

Als Jocs Olímpics de 1984 a Los Angeles Douglas Vieira guanyà la medalla d'argent. El 2008 Leandro Guilheiro guanyà la medalla de bronze. A Londres 2012 Rafael Silva guanyà la medalla de bronze.

### Natació

Manuel dos Santos guanyà en 100 m lliures el bronze als Jocs Olímpics de 1960 a Roma. Gustavo Borges guanyà quatre medalles entre 1992, 1996 i 2000. César Cielo fou medalla d'or el 2008 a Beijing.

### Tennis

L'any 1903, el SC Germânia construí les seves primeres pistes de tennis. Fou fundador de la Federação Paulista de Tênis. El club ha estat diversos cops seu de la Copa Davis, com davant l'Índia el 2010. El 1956, Ingrid Metzner fou la primera tennista brasilera en participar a Wimbledon.

### Voleibol

L'equip femení juga a la superlliga brasilera. En unió amb la Universidade Presbiteriana Mackenzie ha format l'equip Pinheiros/Mackenzie.

### Atletisme

La secció d'atletisme és activa des dels inicis del club. El 1924 el club fou fundador de la Federação Paulista de Atletismo. João Carlos de Oliveira guanyà el bronze en triple salt als Jocs Olímpics de 1976 a Montreal i el 1980 a Moscou.

### Waterpolo

El waterpolo es juga dins del club des de 1949. El 2004, el Pinheiros guanyà la copa del Brasil, i el 2008 la primera edició de la lliga nacional, la Liga Nacional de Pólo Aquático.

## Palmarès
### Futbol

* Campionat paulista (2): 1906, 1916

## Referències

* ↑ «Pinheiros vence Taubaté fora de casa e fatura Super Paulistão de Handebol» (en portuguès). globoesporte.globo.com. [Consulta: 29 octubre 2016].
* ↑ «Pinheiros se impõe e impede o tri do Taubaté na Liga Nacional» (en portuguès). globoesporte.globo.com. [Consulta: 29 maig 2017].
* ↑ «Pinheiros vence Taubaté e fatura o Pan-Americano de Clubes de Handebol» (en portuguès). globoesporte.globo.com. [Consulta: 29 maig 2017].
* ↑ «No último segundo, Pinheiros conquista título inédito da Liga Nacional Feminina» (en portuguès). www.brasilhandebol.com.br. Arxivat de l'original el 5 de març 2017. [Consulta: 17 desembre 2016].
* ↑ Brasil foge de favoritos e enfrenta a Índia na Copa Davis Arxivat 4 October 2013$^{[Datemismatch]}$ a Wayback Machine., iG, 11 maig 2010
* ↑ Players Archive The Championship's, Wimbledon (official site) (per 2013-10-10)
* ↑ CBV Arxivat 2010-12-26 a Wayback Machine., Confederação Brasileira de Voleibol (2010)
* ↑ E.C. Pinheiros Arxivat 2011-07-06 a Wayback Machine., Liga Nacional de Pólo Aquático (2010)

## Enllaços externs

* Web oficial Arxivat 2009-08-13 a Wayback Machine. (portuguès)
# Micràiria

Micràiria (Micraireae) és una tribu de la subfamília de les Arundinoides, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Genères

* Micraira
# Agnaptos

Agnaptos (en llatí Agnaptus, en grec antic Ἀγνάπτος) fou un arquitecte grec que menciona Pausànies, i diu que va construir una estoa a l'Altis d'Olímpia conegut com a Pòrtic d'Agnaptos. No se sap en quina època va viure.

## Referències

* ↑ Agnaptus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 74
# George el Solitari

George el Solitari era una tortuga, concretament un enorme mascle, últim supervivent de la subespècie de tortuga marina Chelonoidis nigra abingdoni. Amb la seva mort del 24 de juny de 2012, va desaparèixer la seva subespècie. Aquesta tortuga vivia a les illes Galápagos, situades al Pacífic, a un miler de km de la costa de l'Equador continental. La fauna d'aquestes illes i la seva flora presenten un elevat nombre d'espècies endèmiques, com tortugues terrestres enormes, iguanes marines, pinsans...
Se'l va trobar a l'illa Pinta el 1972 i poc després es va dur al centre d'investigació. Pesava uns 90 kg, i feia uns 100 cm, i es considera que tenia més de 100 any en el moment de la seva mort (aquesta subespècie podia viure entre 120 i 200 anys). En els últims any vivia en un corral amb dues femelles de la subespècie més semblant que hi ha, però no hi havia pogut haver reproducció entre ells. Es creu que George havia viscut sol des de molt jove i no havia après les pautes de comportament i de relació amb els seus congèneres. S'hi havien inclòs mascles d'una altra espècie perquè li servissin de referència i se l'havia deixat en llibertat vigilada amb les femelles a l'illa Pinta, però no havia criat.
La clonació de moment es donava per descartada, ja que no es té experiència d'aquesta tècnica aplicada a rèptils. Un altre intent de cria de tortugues ja ha tingut èxit. Es tracta de la tortuga de l'illa Espanyola que estava a punt d'extingir-se. Es van recollir 11 femelles i dos mascles i es va aconseguir l'enviament d'un mascle del Zoo de San Diego, conegut com a Dieguito, que va ser fonamental en la cria del grup. Actualment ja s'han dut 1.400 tortugues joves a l'illa Espanyola.

## Referències

* 1 2 «Adéu a Solitari George, l'última tortuga de la seva espècie». El Periodico, 25-06-2012. [Consulta: 25 juny 2012].

## Enllaços externs

* Article a animalesextincion.es Arxivat 2011-09-03 a Wayback Machine. (castellà)
# Cua de ventall maculat

El cua de ventall maculat (Rhipidura maculipectus) és un ocell de la família dels ripidúrids (Rhipiduridae).

## Hàbitat i distribució

Habita zones d¡herba alta i humida, i boscos de les terres baixes de les illes Aru, illes Batanta i Salawati (a les Raja Ampat) i al nord-oest i sud de Nova Guinea.

## Referències

* ↑ «Cua de ventall maculat». Cercaterm. TERMCAT, Centre de Terminologia. Rev. 10/10/2023(català)
# Serrat de Rubís

El Serrat de Rubís és una serra situada al municipi de Santa Maria d'Oló (Moianès), amb una elevació màxima de 811 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Riu Thompson

El riu Thompson, Thompson River, és l'afluent més gran del riu Fraser, que flueix per la part central sud de British Columbia, Canadà. El riu Thompson té dues branques principals anomenades South Thompson River i North Thompson River. El riu Thompson va rebre el nom per part de l'explorador Simon Fraser, en honor del seu amic i explorador de la Conca del riu Columbia, David Thompson.

## Geografia

El South Thompson té una conca de 56.000 km². Neix al llac Little Shuswap [a una altitud de 1113 m) a la població de Chase i flueix uns 55 km cap al sud-oest per una ampla vall fins Kamloops on s'uneix al North Thompson (a una altitud de 470 m). Desemboca a Lytton i té una llargada total de 489 km amb un cabal de 773 m3/s.

## Afluents principals
### Riu North Thompson

* Albreda River
* Thunder River
* Mud Creek
* Blue River
* Mad River
* Raft River
* Clearwater River
* Barrière River

### Riu South Thompson

* Little River (via Little Shuswap Lake from Shuswap Lake)
* Chase Creek
* Monte Creek

### Corrent principal

* Tranquille River (via Llac Kamloops)
* Deadman River
* Bonaparte River
* Oregon Jack Creek
* Nicola River
* Murray Creek
* Skoonka Creek
* Nicoamen River
* Botanie Creek

## Referències

* 1 2 Thompson River Arxivat 2014-07-08 a Wayback Machine., BritishColumbia.com
* ↑ Thompson River Arxivat 2005-05-10 a Wayback Machine., The Columbia Gazetteer of North America